Двое хлопцаў з Астравецкага раёна таксама загінулі ў той далёкай краіне. Адзін з іх нарадзіўся ў Варнянах, а другі – Іосіф Канстовіч нарадзіўся ў нашым Гудагаі, закончыў 8 класаў нашай Гудагайскай школы. Потым ён вучыўся ў Вільнюскім прафесійна-тэхнічным вучылішчы. А калі прыйшоў час служыць у арміі, ужо ішла вайна з афганцамі. І служыў ён у самым мірным атрадзе – пры салдацкай кухні. Але аднойчы снарад трапіў менавіта туды. І даставілі цела нашага земляка на радзіму ў цынкавай труне. Пра такіх, як ён, беларускі Нобелеўскі лаўрэат Святлана Аляксіевіч напісала апавяданне, якое так і называецца “Цинковые мальчики”.